49. ΑΠΟΦΑΣΗ ΥΠΟΥΡΓΟΥ ΕΜΠΟΡΙΚΗΣ ΝΑΥΤΙΛΙΑΣ Αριθ. 1432.31/86 της 6/19 Μαΐου 1986 (ΦΕΚ Β΄ 343) Ισοδυναμία επιθεωρήσεων του εξωτερικού της γάστρας ορισμένης κατηγορίας πλοίων στη θάλασσα και σε δεξαμενή. Έχοντας υπόψη: 1.Την διάταξη του άρθρ. 7 του Νόμ. 1045/80 (ΦΕΚ 95Α΄/1985) «περί κυρώσεως της υπογραφείσης εις Λονδίνον Διεθνούς Συμβάσεως» περί ασφαλείας της ανθρωπίνης ζωής εν θαλάσση 1974» και άλλων τινών διατάξεων». 2.Τις διατάξεις των Κανονισμών 5 παρ. (α)7 και 14 παρ. (ζ)(ιι) του Κεφ. Ι του Παραρτήματος της Διεθνούς Συμβάσεως «περί ασφαλείας της ανθρωπίνης ζωής εν θαλάσση 1974». 3.Τις εξελίξεις της τεχνολογίας στον τομέα της συντήρησης και επιθεώρησης του εξωτερικού της γάστρας των πλοίων, τις νεώτερες ρυθμίσεις άλλων ναυτιλιακών χωρών και τις αντίστοιχες απαιτήσεις των Νηογνωμόνων, αποφασίζουμε: Εφαρμογή Άρθρ.1.-Η απόφαση αυτή εφαρμόζεται στα επιβατηγά πλοία που υπάγονται στις διατάξεις της Διεθνούς Σύμβασης «περί ασφαλείας της ανθρωπίνης ζωής εν θαλάσση 1974» (SOLAS 74) και είναι εφοδιασμένα με το Πιστοποιητικό Ασφαλείας (Π.Α.), που προβλέπεται από αυτή. Ισοδυναμία επιθεωρήσεων  στη θάλασσα και σε δεξαμενή Άρθρ.2.-Η επιθεώρηση του εξωτερικού της γάστρας στη θάλασσα θεωρείται ισοδύναμη με αυτή σε δεξαμενή, στις περιπτώσεις, τα χρονικά διαστήματα και με τις προϋποθέσεις που καθορίζονται στα επόμενα άρθρα. Συχνότητα επιθεωρήσεων στη θάλασσα Άρθρ.3.-1.Η επιθεώρηση προτού το πλοίο τεθεί σε υπηρεσία ή για να εφοδιασθεί για πρώτη φορά με ελληνικό Π.Α., διενεργείται υποχρεωτικά σε δεξαμενή. 2.Η περιοδική επιθεώρηση του εξωτερικού της γάστρας στη θάλασσα, διενεργείται στα χρονικά διαστήματα που καθορίζονται από τις διατάξεις που ισχύουν, με την προϋπόθεση ότι η προηγούμενη περιοδική επιθεώρηση είχε διενεργηθεί σε δεξαμενή. Αρμοδιότητα επιθεώρησης Άρθρ.4.-1.Η επιθεώρηση του εξωτερικού της γάστρας στη θάλασσα διενεργείται από την Επιθεώρηση Εμπορικών Πλοίων (Ε.Ε.Π.). 2.Η Ε.Ε.Π.μπορεί να κάνει αποδεκτά πιστοποιητικά επιθεώρησης στη θάλασσα, που εκδίδονται από εξουσιοδοτημένους από την Ελλάδα Νηογνώμονες, εφόσον αναγράφουν ρητά ότι η επιθεώρηση διενεργήθηκε σύμφωνα με τις διατάξεις της Απόφασης αυτής και τους Κανονισμούς τους. Τρόποι επιθεώρησης Άρθρ.5.-1.Η επιθεώρηση στη θάλασσα διενεργείται με ένα από τους ακόλουθους τρόπους: α)Με δύτη. β)Με υποβρύχια τηλεοπτική συσκευή (VIDEO CAMERA). γ)Με συνδυασμό των δύο προηγούμενων τρόπων, όπου η χρησιμοποίηση του ενός δεν είναι αρκετή για την εξαγωγή σαφών συμπερασμάτων. 2.α)Όταν η επιθεώρηση διενεργείται από την Ε.Ε.Π., με δύτη, ο δύτης πρέπει να είναι είτε επιθεωρητής της Ε.Ε.Π. είτε ειδικά εξουσιοδοτημένος από αυτήν. Στην δεύτερη περίπτωση πρέπει να παρίσταται και επιθεωρητής της Ε.Ε.Π. β)Όταν η επιθεώρηση διενεργείται από εξουσιοδοτημένο Νηογνώμονα με δύτη, ο δύτης πρέπει να είναι είτε επιθεωρητής του Νηογνώμονα είτε ειδικά εξουσιοδοτημένος από αυτόν σύμφωνα με τους Κανονισμούς του. 3.Όταν η επιθεώρηση διενεργείται με υποβρύχια τηλεοπτική συσκευή, πρέπει να υπάρχει οθόνη για την παρακολούθησή της από επιθεωρητή της Ε.Ε.Π. ή του Νηογνώμονα. Στην περίπτωση αυτή, πρέπει να διατίθεται σύστημα επικοινωνίας μεταξύ επιθεωρητή και δύτη και η επιθεώρηση να καταγράφεται σε ειδική μαγνητοταινία, η οποία θα φυλάγεται και θα είναι στη διάθεση της Ε.Ε.Π. τουλάχιστον μέχρι την επόμενη επιθεώρηση σε δεξαμενή. Προϋποθέσεις επιθεώρησης Άρθρ.6.-Πριν και κατά την επιθεώρηση του εξωτερικού της γάστρας στη θάλασσα, πρέπει να πληρούνται οι ακόλουθες προϋποθέσεις: 1.Πριν την επιθεώρηση πρέπει να καθορίζονται η εξωτερική επιφάνεια της γάστρας, τα ανοίγματα των αναρροφήσεων και εξαγωγών η έλικα και το πηδάλιο. 2.Η ορατότητα στο νερό, η ταχύτητα τυχόν ρεύματος, ο κυματισμός και η κατάσταση θάλασσας, το βάθος της θάλασσας, η θέση του πλοίου ως προς τα κρηπιδώματα, τις εγκαταστάσεις και τα άλλα πλοία πρέπει να είναι τέτοια ώστε να εξασφαλίζεται η ευχερής και αποτελεσματική διενέργεια της επιθεώρησης. Σημειώνεται ενδεικτικά ότι ευχερής επιθεώρηση επιτυγχάνεται όταν η ορατότητα στο νερό είναι περίπου 8 μέτρα, η ταχύτητα του ρεύματος δεν υπερβαίνει τους 2,5 κόμβους και η απόσταση της τρόπιδας από τον βυθό είναι τουλάχιστον 7 μέτρα. 3.Για την υποβοήθηση του έργου των επιθεωρητών, πρέπει να τίθενται στη διάθεσή τους τα απαραίτητα λεπτομερή σχέδια και περιγραφές, όπως: α)Σχέδιο ανοιγμάτων πλευρών και πυθμένα, καθώς και υποβρυχίων εξαρτημάτων. β)Περιγραφή τρόπου μέτρησης ελευθεριών του άξονα του πηδαλίου και του τρόπου ασφάλισης των περικοχλίων των κοχλιών του άξονα, του κορμού και των πείρων του πηδαλίου. (Μετά τη σελ. 220,999058(α) Σελ. 220,999059 Τεύχος Θ21-Σελ. 13 Ασφάλεια ανθρώπινης ζωής στη θάλασσα 19.Γ.α.49 γ.Περιγραφή του τρόπου μέτρησης των ελευθεριών του ελικοφόρου άξονα που λιπαίνεται με ανοικτό σύστημα. δ)Σε περίπτωση που η επιθεώρηση γίνεται με υποβρύχια τηλεοπτική συσκευή, πρέπει να διατίθεται επιπλέον σχέδιο σήμανσης της εξωτερικής επιφάνειας της γάστρας, από το οποίο θα είναι δυνατός ο εντοπισμός των διαφόρων σημείων που επιθεωρούνται. Η σήμανση μπορεί να γίνεται, ενδεικτικά, ως εξής: Στα σημεία του πυθμένα και των πλευρών του πλοίου, που καταλήγουν τα εγκάρσια στεγανά διαφράγματα θα πρέπει να υπάρχουν γραμμές αναφοράς μήκους περίπου 300 mm και πάχους περίπου 25 mm οι οποίες δεν θα απέχουν μεταξύ τους περισσότερο από 3 μέτρα και θα σημαίνονται με τον αριθμό του νομέα που αντιστοιχεί στο διάφραγμα και την απόσταση από το επίπεδο συμμετρίας του πλοίου όταν πρόκειται για τον πυθμένα ή το αντίστοιχο βύθισμα όταν πρόκειται για τις πλευρές. Οι γραμμές αυτές θα χρωματίζονται με έντονα διαφορετικό χρώμα από αυτό της γάστρας. Με τον ίδιο τρόπο θα αριθμούνται και τα ανοίγματα της γάστρας. Εκτός του παραπάνω τρόπου σήμανσης μπορεί να γίνουν αποδεκτοί και άλλοι, με την προϋπόθεση ότι θα εξασφαλίζουν τον ευχερή προσδιορισμό κάθε τομέα που εξετάζεται από τον επιθεωρητή που παρακολουθεί την επιθεώρηση από την οθόνη της τηλεοπτικής συσκευής. Σε περίπτωση που κάποιο από τα πιο πάνω σχέδια και περιγραφές δεν υπάρχει, θα δίδονται οι απαραίτητες για την ευχερή και αποτελεσματική επιθεώρηση, πληροφορίες. 4.Τα πλέγματα των ανοιγμάτων της γάστρας πρέπει να είναι στερεωμένα έτσι, ώστε να μπορούν να αφαιρεθούν και επανατοποθετηθούν εύκολα. 5.Πρέπει να υπάρχει δυνατότητα μέτρησης των ελευθεριών των αξόνων των πηδαλίων και των ελικοφόρων αξόνων με ανοικτό σύστημα λίπανσης. Οι ελευθερίες θα μετρούνται μόνον όταν αυτό κρίνεται αναγκαίο από τις προηγούμενες μετρήσεις σε σχέση με το σύστημα έδρασης και την στεγανότητα των αξόνων. Πρόσθετες προϋποθέσεις  για πλοία άνω των 20 ετών Άρθρ.7.-Προκειμένου για πλοία ηλικίας άνω των 20 ετών, από την 31η Δεκεμβρίου του έτους που καθελκύσθηκαν, κατά την διενέργεια της επιθεώρησης του εξωτερικού της γάστρας στη θάλασσα, πρέπει πλέον των προϋποθέσεων του προηγούμενου άρθρου, να πληρούνται και οι ακόλουθες: Σελ. 220,999060 Τεύχος Θ21-Σελ. 14 1.Θα ενημερώνεται έγκαιρα η Ε.Ε.Π. για την διενέργεια της επιθεώρησης, ώστε να ελέγχει τα στοιχεία της προηγούμενης επιθεώρησης. 2.Θα αποδεικνύεται ότι κατά τον προηγούμενο δεξαμενισμό χρησιμοποιήθηκαν υφαλοχρώματα μεγάλης αντοχής. 3.Η επιθεώρηση θα διενεργείται υποχρεωτικά παρουσία επιθεωρητή της Ε.Ε.Π. 19.Γ.α.49 Ασφάλεια ανθρώπινης ζωής στη θάλασσα 